CELEX: 62014TN0798
Language: hr
Date: 2014-12-05 00:00:00
Title: Predmet T-798/14: Tužba podnesena 5. prosinca 2014. – DenizBank protiv Vijeća

16.3.2015   
            
            
               HR
            
            
               Službeni list Europske unije
            
            
               C 89/29
            
         Tužba podnesena 5. prosinca 2014. – DenizBank protiv Vijeća
   (Predmet T-798/14)
   (2015/C 089/35)
   Jezik postupka: engleski
   
      Stranke
   
   
      Tužitelj: DenizBank A.Ș. (Esentepe, Turska) (zastupnici: M. Lester i O. Jones, barristers, R. Mattick i S. Utku, solicitors)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Vijeća 2014/659/ZVSP od 8. rujna 2014. (1) i Uredbu Vijeća (EU) br. 960/2014 od 8. rujna 2014. (2) (zajedno sa spornim mjerama) u dijelu u kojem se odnose na tužitelja;
            
         
               —
            
            
               proglasi članak 277. UFEU-a neprimjenjivim u odnosu na članak 1. Odluke od 8. rujna, i članak 1. stavak 5. Uredbe od 8. rujna;
            
         
               —
            
            
               naloži Vijeću snošenje troškova.
            
         
      Tužbeni razlozi i glavni argumenti
   
   U prilog osnovanosti svoje tužbe tužitelj ističe četiri tužbena razloga.
   
               1.
            
            
               Prvim tužbenim razlogom navodi se da je Vijeće povrijedilo svoju dužnost obrazlaganja izricanjem spornih mjera u odnosu na tužitelja. Nadalje, tužitelj smatra da mu Vijeće uopće nije pružilo razloge izricanja spornih mjera niti ga je obavijestilo o njegovoj obuhvaćenosti istima.
            
         
               2.
            
            
               Drugim tužbenim razlogom navodi se da Vijeće nije zaštitilo tužiteljevo pravo na obranu, uključujući njegovo pravo na saslušanje i djelotvornu sudsku zaštitu. Tužitelj tvrdi da mu Vijeće nije pružilo nikakve razloge ili dokaze na temelju kojih je izreklo sporne mjere, da mu nije pružilo nikakvu mogućnost da komentira slučaj koji se protiv njega vodi te da je time spriječilo Sud u „izvršavanju djelotvorne sudske zaštite”.
            
         
               3.
            
            
               Trećim tužbenim razlogom navodi se da je Vijeće, u dijelu u kojem je izreklo sporne mjere u odnosu na tužitelja, u nizu pitanja povrijedilo Sporazum iz Ankare između Turske i EU-a (i njegov Dodatni protokol).
            
         
               4.
            
            
               Četvrtim tužbenim razlogom navodi se da je Vijeće povrijedilo načela nediskriminacije i proporcionalnosti te je neopravdano i neproporcionalno ograničilo tužiteljeva temeljna prava.
            
         
      (1)  Odluka Vijeća 2014/659/ZVSP od 8. rujna 2014. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 271, str. 54).
   
      (2)  Uredba Vijeća (EU) br. 960/2014 od 8. rujna 2014. o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 271, str. 3).